**Narva-Jõesuu Laste Muusika-ja Kunstikooli SAKSOFONI õppekava.**

1. **Üldeesmärgid**

Narva-Jõesuu Laste Muusika-ja Kunstikooli peaeesmärkideks on õpilaste kultuurivajaduste kujundamine, erialaste teadmiste ja oskuste arendamine, õpilaste loomevõimete avastamine muusikasfääris ja aktiivse isiksuse kasvatamine osalemiseks Eesti vabariigi kultuurielus.

Muusikakooli ülesanded:

- erialaste teadmiste ja oskuste arendamine algkooli mahus vastavalt huvialakoolide riigiõppekava nõuetele ning õpilaste soovi ja võime korral edaspidise professionaalse muusikahariduse omandamise võimaldamine;

- loomevõimete esiletoomine ja maksimaalne arendamine;

- õpilase oma tegevuse hindamise ja parandamise oskuse kujundamine nii muusikakoolis õppe ajal kui ka kooli lõpetamisel;

- õpilase integreerimine linna, regiooni ja riigi kultuuriellu kontsertidel, festivalidel ja konkurssidel nii soolopalaga kui ka loomekollektiivides (olenevalt õppeedusammudest) osaledes.

- positiivsete tulemuste toetamine selleks, et õppeprotsessi igal etapil õpilasel säiliks õppimise soov, teadmiste otsimise ja omandamise oskus ning oskus muusikat armastada ning oma tööd ja saavutusi austada.

**2. Õppeprotsess.**

2.1. Juhtkond, planeerimine ja kontroll.

Eriala õpetaja on õppeprotsessi juhatajaks.

Õppeprotsess koostatakse ja viiakse läbi arvestades järgmisi faktoreid:

- muusikakooli õppekava üldnõuded

- õpilase individuaalsed iseärasused ja soovid

Õpetaja kavandab õppeprotsessi etapid ja fikseerib seda õpilase

individuaalses plaanis.

Üldainete õpetus ja ansamblimusitseerimise praktika kavandatakse antud õppeainete õpetajate poolt ja fikseeritakse kalendri õppeplaanides.

Individuaalsed ja kalendaarsed ainekavad kinnitatakse õppenõukogu koosolekutel osakonna juhataja ja/ või koolidirektori poolt. Õppeplaanide täitmine kontrollitakse direktori ja õppenõukogu liikmete poolt.

Tulemuste kontroll teostatakse arvestustööde, kontrollitööde ja eksamite abil.

2.2. Hindamine.

Hindamine on oluline osa kooli õppeprotsessist.

Õpilane peab teadma, *mida* hinnatakse, millised on *hindamiskriteeriumid* ja

*hindamisvahendid*.

Hindamise eesmärgid on:

- õpilase aktiivsuse motiveerimine

- õpilase, lapsevanemate ja kooli juhtkonna informeerimine õppimise käigust

- õppetöö tulemuste kindlaks määramine arvestades õpilase individuaalsed iseärasusi ja õppekava raamnõudeid.

Hindamine võib olla sõnaline (saavutuste ja puuduste analüüs) ja kirjalik 5-pallilise numbrilise hindamissüsteemi järgi.

Õppeprotsessi hinded on jooksvad (tunnitöö või konkreetse ülesande täitmise eest), arvestuslikud (arvestuste ja eksamite tulemused) ja veel on kokkuvõttev hindamine, mis on aluseks huvialakooli lõpetamise tunnistuste väljaandmisel.

Hindamissüsteem sisaldab nii positiivseid kui ka negatiivseid hindeid. Kooli lõputunnistuse väljaandmine toimub ainult kohustuslike ainete positiivsete hinnete alusel (kohustuslike ainete nimekirja vaata 5. osas).

Hindamise üks vorme on regionaalsed ja riiklikud konkursid.

**3. Tunniplaan**

3.1 Kooliastme õppekorraldus.

Muusikakooli õppetöö korraldatakse ühes etapis, milleks on põhikool, tulenevalt kohalikest tingimustest ja vajadustest.

Koolieelikutele on ettenähtud lisaaste, mis kirjeldatakse kui „esimene algklass”. Antud mõiste ei tähenda „eelklaasi”, sest see on õppeprotsessi osa, mitte ettevalmistamine õppeks. „Esimese algklassi” õppeprotsess korraldatakse lihtsustatud vormis, mis võimaldab omandada esimese põhiklassi teadmiste ja oskuste alused ning teavitada õpilasi põhikooli noorema astme kõikidest ainetest ja õppevormidest.

Põhikooli õppeprotsessi kirjeldatakse 3 astmeti:

- noorem aste, 1-4 kl.

- vanem aste, 5-7 kl.

- lisaaastad.

Õppetöö kestab 35 õppenädalat ja koolivaheajad on samadel aegadel, kui riiklikus üldhariduskoolis.

Õppekava maht: vähemalt 1330 õppetunni.

3.2.Tunniplaan.

*Ained ja nädalatundide arv:*

|  |
| --- |
| Aine­/klass 1 2 3 4 5 6 7 lisaaasta |

Põhipill 2 2 2 2 2 2 2,5 2

Solfedžo 2 2 2 2 2 2 2,5 1\*

Muusikalugu 1 1 1 1 1,5

Koosmusitseeriumine 1 1 1 1 1 1

Ind.lisaaine 0,5♪ 0,5♪ 0,5♪ 0,5♪

\* edaspidiseks professionaalseks muusikahariduseks ettevalmistamisel

♪ on mõeldud õpilastele, kes osalevad konkurssidel, või see on üldklaveri tunnid keelpilli-, puhkpilli-, soololaulmise ja rahvapillierialade õpilaste jaoks (soovi ja kooli võimaluste korral).

Õppetunni pikkus on 45 minutit.

Kontsertmeistri tunnid korraldatakse alates kolmandast õppeaastast.

**4. Saksofoni ainekava**

Saksofoni ainekava alused on üleriigilised ainekavad, vastavalt Haridusministri 14.08.1997 määruse nr 10(RTL 121-124).

4.1. Õppe-ja kasvatustöö eesmärgid

***Üldmuusikaalise areng:***

* Laiendada silmaringi ja stimuleerida huvi muusika vastu
* Rikastada kuulmiskogemust ja arendada kujutlust
* Õpetada orienteeruma muusika põhistiilides ja aegades
* Õppe- ja kontserdirepertuaari teoste õppimine, heliredeli ja etüüdide mäng.

***Erialaste vilumuste kujundamine:***

- Vaba ja õige muusikariista valdamine.

* Õppida iseseisvalt orienteeruda muusikaliste tekstides, leidma

vajalikud võtted, kunstilise interpretatsiooni edastamine.

* Õpetada leidma efektiivseid meetmeid raskuste lahendamisel ja

hindama esinemistepevuse tulemusi.

* Õppida selgeks repertuaari ja tehnilised vilumused kooli kava

mahus.

***Loominguliste vilumuste areng:***

* õpilaste ettevalmistus aktiivseks muusikategevuseks selle

erinevates vormides:

1. solomäng
2. ansamblimäng
3. improvisatsioon.

4.2. Õpperepertuaar ja tehnikataseme nõuded.

*Noorem aste*

I õppeaasta

Õiged algteadmised saksofoni mängimisel:

- sügav ja kiire hingamine;

- õhu toe kasutamine;

- kehahoiu ja käte asetus;

- sõrmede ja keele koostöö;

- pingevaba tooni tekitamine;

- saksofoni häälestamine;

- puhas intonatsioon ja selle parandamise võtted mängu ajal;

- fraseerimine ja vabalt musitseerimine;

- lihtsamate strihhide kasutamine.

Õppimine alustab hingamistehnika väljaarendamistest.

Mänguõpetus algab esimesest oktaavist (h1). Aasta jooksul õpitakse: 8-10 lihtsat pala (rahvalaulud, lastelaulud või klassikalised lastepalad); 10-15 lihtsat harjutust või etüüdi; heliredelid: F, G, C, a (harmoniline) üle ühe oktaavi, kolmkõla pikk kuju. Detache, legato ja non legato kasutamine.

Tasemenäited:

1. W. A. Mozart. Allegretto

2. J. S. Bach. Mars

3. D.Kabalevski. „Petja“

4. F. R. Schubert. Valss

5. Lastelaulud, rahvalaulud.

II õppeaasta

Saavutada ühtlane kandev toon terve pilli diapasoonis. Sforzando ja aktsendi kasutamine. Hingamine viia võimalikult sõltuvusse muusikalistest fraasidest. Aasta jooksul õpitakse: 10-12 karakteriga pala; helistikud: C-a, G-e, F-d, D-h; Trioolid, lühike arpeggio ( 3-kaupa gruppeerituna), meloodiline minoor, heliredeli juurde samas helistikus etüüdid.

Tasemenäited:

1. W. A. Mozart. Aria (Don Giovanni ooperist)

2. P. Tšaikovski. Prantsuse lauluke

3. G.F.Händel. Bourre

4. J.Haidn. Serenaad

5. J.Absil. Parade

6. J. S. Bach. Menuett

III õppeaasta

Aasta jooksul õpitakse: 6-8 erineva karakteriga pala; 2 etüüdi.

Helistikud (duurid, mollid) 2 märgini; arpedžo 4 noodi kaupa pööretega; melismide (eellöödid ja mordendid) kasutamine. Kromaatiline helirida üle ühe okt.

Ansamblimängu alustatakse duoga. Aastas õpitakse vähemalt 4 pala.

Noodilugemisel kasutada I kl. tasemega palu või etüüde.

Tasemenäited:

1. A.Rubinštein. Meloodia

2. W.A.Mozart. Allegretto

3. W.A.Mozart. Ave Verum Corpus

4. V. Schubert. Valss

5. H. Purcell. Karjane

6. C.M.Weber. Valss

IV õppeaasta

Noorema aste seniõpitu viimistlemine ja kinnitus.

Helistikud kuni 3 märgini; D7 põhikuju pikalt, mažooris tertside mängimist.

Tutvumine jazzi rütmidega.

Aasta jooksul õpitakse: 7-8 pala, neist üks suurvorm (vähemalt 2 osa); 2 etüüdi. Ansamblis võetakse läbi 4 pala aastas. Noodilugemisel mängitakse II kl. tasemega repertuaari.

Tasemenäited:

1. M.Petrenko. Valss

2. S.Prokofjev Marss

3. F. R. Schubert. Lõbus maamees

4. F. J. Gossec. Gavott

5. R.Schumann. Unistustes

***Pillieksami nõuded:***

Noorema astme pillieksami miinimumnõuded

1. etüüd/liikuv pala
2. kantileen pala
3. pala/ansamblipala

*Vamem aste*

Õpetuse eesmärgid:

Anda õpilase arenguks mitmekülgseid võimalusi.

Põhinõuded: süvenenud ja väljendusrikas musitseerimine, tehniline vabadus, puhas intonatsioon, teoste sisu lahtimõtestamine, vormi analüüs.

V õppeaasta

Töö toimub tehnilise täiustamise suunas. Repertuaar laieneb suurvormidele. Aasta jooksul õpitakse: 5-6 pala, neist 1 osa suurvormist; 3-4 etüüdi erinevate tehniliste võtete omandamiseks; heliredelid üle kahe oktaavi 4 märgini. D7 ja VII7 pikk arpedžo; tertsid minooris ja mažooris.

Ansamblis õpitakse 4 pala aastas.

Noodilugemisel kasutatakse III kl. tasemega repertuaari.

Tasemenäited:

1. A.Dvorak. Humoresk

2. R.Schubert. Serenaad

3. M. Musorgski. “Vana loss”

4. P.Tšaikovski. Itaalia lauluke

5. A.Rivtšun. Valss

6. C. Saint-Saens. Luik

VI õppeaasta

Repertuaar laieneb vanamuusika ja levimuusika žanrisse.

Vibrato tehnika (võimalusest).

Aasta jooksul õpitakse: 5-6 pala, neist 1 suurvormi; 1-2 levimuusikasse kuuluvat pala (ragtime, swing); 2-4 etüüdi; heliredelid üle kahe oktaavi 5 märgini. Ansamblimängus laieneb repertuaar vanamuusikale. Aastas õpitakse 4 pala. Noodilugemisel kasutatakse IV kl palad.

Tasemenäited:

1. G. Ph. Telemann. Sonaadid

2. W.A. Mozart. Rondo

3. A.Rivtšun. Romanss

4. J. S. Bach. Aria

5. J. Haidn. Sonaat

6.E. Garner."Misty"

7.V. Duke. "April in Paris"

8.R. Henderson."Bye, bye blackbird"

VII õppeaasta

Kõige seniõpitu viimistlemine ja süvendamine.

Tutvumine frullatoga ja glissandoga.

Aasta jooksul õpitakse: 5-7 teost (neist 2 suurvormi); 2-3 etüüdi; heliredelite ja arpedžode viimistlemine kõikides tonaalsustes; tertsid, D7 ja >VII7 pööretega. Kiirus 60-70.

Ansamblis mängitakse 4 teost aastas.

Noodilugemisel kasutatakse IV ja V kl. repertuaari palad koos klaverisaatega.

Tasemenäited:

1. P.Bonneau. Suite

2. G.F.Händel. Sonaat E-dur

3. C. Debussy. Paadis

4. I.S. Bach. Sonaat g-moll

5. A. Vivaldi. Sonaadid

6. G. Bizet. Menuett

7. B. Haggart. "Whats new"

8. C. Porter. " Youre the top"

9.G. Duke. "Autumn in New Yourk"

***Vanema astme pillieksami miinimumnõuded***

1. Suurvorm
2. 2 erineva iseloomuga pala
3. Ansamblipala

**5.** **Solfedžo.**

Õpetuse eesmärgiks on arendada õpilastes sisemist kuulmist, intonatsiooni täpsust, lauluoskust, muusikalist kirjaoskust, analüüsivõimet.

Aine õpetamise käigus tuleks arendada järgmisi oskusi:

Laulmine.

1. Laulmiseks vajalikud algteadmised: hingamine, fraseerimine, intonatsiooni puhtus, väljendusrikkus.

2. Astmetaju arendamine. Astmete tabamine astmetabelil: noodinimedega, vabalt valitud silbil, astmenumbritega ja/või astmenimedega.

Laulmine noodijoonestikult rändnoodi järgi.

3. Heliredeli laulmine: tervikuna, tetrakordide kaupa, erinevates taktimõõtudes, rütmiseeritult, kaanonina.

4. Solfedžeerimine. Harjutuste laulmine sõnadega ja/või noodinimedega. Õpitud harjutuse transponeerimine. Õpitud harjutuse laulmine peast. Tundmatu harjutuse laulmine. Taktiviipamise skeemid.

5. Mitmehäälsuse arendamine. Eelharjutused õpitud astmetega. Heliredelid intervallides (terts, sekst jne.). Intervallide laulmine kahehäälselt. Akordide laulmine

3-4-häälselt. Järgnevuste laulmine. Mitmehäälsed harjutused (sh. kaanonid). Saatega laul.

Rütm.

Rütmis liikumine. Rütmisilpide omandamine. Rütmiharjutused ühele ja kahele käele. Rütmi koputamine koos taktiviipamisega.

Ostinato rütmid - laulusaatega. Saaterütm laulule. Rütmikaanon.

Lihtsamad rütmipartituurid.

Suuline analüüs.

Rütmianalüüs. Meloodiaanalüüs. Vormianalüüs. Laadi ja/või helistiku analüüs.

Intervallide analüüs. Akordide analüüs.

Dünaamika analüüs.

Diktaat.

Meloodiline diktaat. Rütmidiktaat. Mäludiktaat. Kiirusdiktaat astmete tabamiseks. Kahehäälne diktaat.

Improvisatsioon.

1. Meloodia improvisatsioon: antud tekstile, läbivõetud teemale (astmed, helistik, akord jne.), antud rütmile.

2. Rütmi improvisatsioon: õpitud taktimõõdus, teatud rütmigruppidega, õpitud meloodia saateks, lihtsamad rütmipartituurid.

3. Saate improvisatsioon: bass antud meloodiale, teine hääl antud meloodiale, põhikolmkõlade bassi saade.

Itaaliakeelsed oskussõnad

Tempode nimetused. Tempomuutused. Dünaamika. Iseloomu väljendavad sõnad.

Nurksulgudesse paigutatud materjal on ette nähtud neile, kes vajavad mahukamat ainekava. Läbivõetud teemade süvendamine ja kinnistamine jätkub igal järgmisel õppeaastal kuni lõpuklassini. Loetletud metoodilisi vihjeid võib omavahel kombineerida, varieerida, soovi korral täiendada.

*NOOREMA ASTME AINEKAVA*

I õppeaasta

Põhieesmärk: Rütmiõpetus. Laaditaju arendamine. Duur ja moll.

Nõuded:

I. Meetrum ja rütm. Rõhulised ja rõhutud taktiosad. Takt ja taktijoon. Taktidesse jaotamine. Lõpujoon. Kordamismärk II: :II. Taktimõõdud 2/4, 3/4, 4/4 b. Taktiviipamise skeemid.

Noodivältused ja pausid:

tervenoot, poolnoot, veerandnoot, kaheksandiknoot, kuueteistkümnendiknoot;

tervepaus, poolpaus, veerandpaus, kaheksandikpaus, kuueteistkümnendikpaus.

Eeltakt .

II. Noodikirja algteadmised. Noodijoonestik ja abijooned. Nootide asukohad noodijoonestikul. Noodivarte õigekiri. Pauside kirjutamine. Viiuli- ja bassivõti. Noodinimetused: silp- ja/või tähtnimetused.

III. Helistikud. Laadid: duur ja moll. Astmed ja astmetaju väljaarendamine. Helistikud. Duurid C, F, G, D ja loomulikud mollid a, d, e. [Tutvuda a-molli 3 liigiga]. Paralleelhelistikud. I astme (toonika) kolmkõla. Juhtheli.

Märgid: diees # bemoll b bekaar >. Eakohased 1- ja 2-häälsed laulud, harjutused, kaanonid. Transponeerimine. Meloodia ja rütmi arendusvõtted (kordamine, sekvents, varieerimine, helile tuginemine jne.). Improvisatsioon.

IV. Diktaat. Suuline ja kirjalik mälu- ja rütmidiktaat. Pikkus 2-4 takti.

V. Tempo ja dünaamika mõiste

VI. Muusika kuulamine ja analüüs.

II õppeaasta

Põhieesmärk: Molli kolm liiki - loomulik, harmooniline, meloodiline. Intervallidega tutvumine.

Nõuded:

I. Rütm ja taktimõõt. Punkt noodi järel. Punkteeritud rütmid .

Taktimõõt 3/8.

II. Helistikud. Kahe märgiga duur- ja moll-helistikud. Molli 3 liiki (kuju): loomulik, harmooniline, meloodiline. Toon ja pooltoon. Heliredeli ehitus. Püsivad ja püsimatud astmed. Püsimatute astmete lahendamine püsivaisse. Lahendamise mõiste. Tutvumine põhiastmete (I, IV, V) kolmkõladega ja nende laulmine

uuris ja harmoonilises mollis. Laulud ja harjutused.

Transponeerimine ja improvisatsioon.

III. Intervallid. Tutvumine intervallidega p. 1, p. 8, p. 5, p. 4, s. 2, v. 2, s. 3, v. 3.

IV. Diktaat. Lihtne suuline ja kirjalik diktaat (4-8 takti) duuris ja mollis. Rütmidiktaat kuni 4 takti.

III õppeaasta

Põhieesmärk: Lihtintervallid. Akordiõpetuse algus.

Nõuded:

I. Rütm ja taktimõõt. 3/8 taktimõõt. Lihtsamad rütmid ja pausid selles taktimõõdus. Grupeerimine. Taktiviipamine.

II. Helistikud. Kolme märgiga duur- ja moll-helistikud. Toonika kolmkõla ja pöörded: I, I6, I64; tähistus duuris: T, T6, T64; tähistus mollis: t, t6, t64. Kolmkõla helide nimetused: priim, terts, kvint. Funktsionaalsuse mõiste. Toonika (I astme)

kolmkõla (T, t). Subdominant (IV astme) kolmkõla (S, s). Dominant (V astme) kolmkõla (D). Põhikolmkõlade ehitamine ja laulmine (duuris ja harmoonilises mollis). Saate leidmine põhiastmetega.

III. Intervallid. v.6, s.6, v.7 V-astmelt lahendusega s.3 duuris ja v.3 mollis. s.7 I-astmelt lahendusega p.8. Lihtintervallide pöörded. Suurus toonides. Intervallide ehitamine antud noodist üles ja /või alla.

IV. Diktaat. Suuline ja kirjalik meloodiline diktaat (4-8 takti). Rütmidiktaat kuni 4 takti.

IV õppeaasta

Põhieesmärk: Akordide ehitamine ja laulmine duuris ning harmoonilises mollis: toonika kolmkõla pöörded, põhikolmkõlad põhikujus D lahendusega.

Nõuded:

I. Rütm ja taktimõõt. Taktimõõt 6/8 (3/8+3/8) ja viipamise skeem. Triool ja sünkoop.

II. Helistikud. Nelja märgiga duur- ja moll-helistikud.

III. Intervallid. #2 harmoonilises mollis.

IV. Akordid. Dominantseptakord D7 (V7) lahendustega duuri ja molli. (Lihtsate 3-häälsete järgnevuste kuulamine ja laulmine.)

V. Diktaat. Meloodiline diktaat duuris ja mollis 8 takti.

Rütmidiktaat 4 takti.

***Noorema astme lõpueksam.***

Kirjalik

1. Diktaat 2/4 või 3/4 taktimõõdus (8 takti). Kirjutamise aeg 15-20 minutit. Mängitakse 8-10 korda.

2. Rütmidiktaat (4 takti) 2/4 või 3/4 taktimõõdus. Mängitakse 3-4 korda.

3. Kõla järgi määramine. Harmoonilised ja/või meloodilised lihtintervallid. Kolmkõla ja pöörded (harmoonilisel kujul). V7 lahendamine duuri ja/või molli.

4. Ehitamine. Antud noodist (üles või alla) intervalli ehitamine. Antud intervalli määramine. Antud helistikus põhikolmkõlade ja toonika kolmkõla pöörete ehitamine. Antud akordi ja helistiku määramine. Antud helistikus V7 ehitamine ja

lahendamine, helistiku määramine. Antud noodist (üles) V7 ehitamine ja lahendamine, helistiku määramine. Heliredeli ehitamine.

Suuline

1. Antud helistikus heliredeli, toonika kolmkõla ning pöörete laulmine.

2. Antud helistikus põhikolmkõlade ja V7 laulmine koos lahendusega.

3. Tundmatu harjutuse laulmine.

4. Harjutuse laulmine.

*VANEMA ASTME AINEKAVA*

V õppeaasta

Põhieesmärk: Suurendatud ja vähendatud intervallid. Põhikolmkõlade pöörded duuris ja mollis. Kolmehäälne järgnevus.

Nõuded:

I. Rütm ja taktimõõt. 6/8 taktimõõt. Rütmigrupid kuueteistkümnendiknootidega. Grupeerimine. Sünkoop , triool .

II. Helistikud. Viie märgiga duur- ja moll-helistikud.

III. Intervallid. Lihtintervallide ehitamine ja laulmine antud noodist üles ja alla (kordamine). Dissoneerivad intervallid lahendustega duuris ja harmoonilises mollis #4 IV astmelt lahendusega v. 6, s. 6, >5 VII astmelt lahendusega s. 3, v. 3; harmoonilises mollis >7 VII astmelt lahendusega p. 5, #2 VI astmelt lahendusega p. 4.

IV. Akordid. Põhikolmkõlade pöörded: > VII lahendusega duuris ja harmoonilises mollis. Kadentsid: lihtkadents -autentne ( I V I) ja plagaalne (I IV I); liitkadentsi esimene (I IV V I) ja teine kuju (I IV K64 V I). Harmoonilised järgnevused 4 takti: esimesel poolaastal kolmehäälselt; teisel poolaastal neljahäälselt. Dominantseptakordi pöörded lahendusega duuris ja mollis.

V. Diktaat. 8 takti.

VI õppeaasta

Põhieesmärk: Harmooniline duur. Dominantseptakordi pöörded lahendustega duuris ja mollis. Neljahäälsed järgnevused.

Nõuded:

I. Rütm ja taktimõõt.

Pidega rütmid 6/8 taktimõõdus punkteeritud rütmid. Taktimõõdud 2/2; 3/2. Taktimõõt 6/4.

II. Helistikud. Kuue märgiga duurid ja mollid. Harmooniline duur. Kromaatilised läbiminevad ja abihelid. Mõisted: kaldumine ja modulatsioon.

III. Intervallid. Harmoonilises duuris #2 VI astmelt lahendusega p. 4; >7 VII astmelt lahendusega p. 5. Ehitamine ja laulmine.

IV. Akordid. Põhikolmkõlad harmoonilises duuris.

Dominantseptakordi pöörded lahendusega duuris ja harmoonilises mollis: I pööre (V65) lahendusega toonikasse T, t (I); II pööre (V43) lahendusega toonikasse T, t (I); III pööre (V2) lahendusega toonika sekstakordi T6, t6 (I6). Neljahäälsete

harmooniliste järgnevuste (4-8 takti) kuulamine ja laulmine.

V. Diktaat.

VII õppeaasta

Põhieesmärk: Septakordide ehitamine ja lahendamine.

Nõuded:

I. Rütm ja taktimõõt. Sünkoop . Keerukamad sünkoobid ja pided . Segataktimõõt. Vahelduvtaktimõõt.

II. Laadid. Seitsme märgiga duur- ja moll-helistikud. Diatoonilised laadid. Kromaatilise duuri ja molli õigekiri.

III. Intervallid. Kõikide läbivõetud intervallide kordamine eksamiks.

IV. Akordid. Väike VII7 põhikujus, lahendusega duuri; >VII7 põhikujus, lahendusega duuri ja molli. Katkestatud kadentsiga tutvumine.

V. Diktaat. Ühe- ja kahehäälne.

***Lõpueksam***

Kirjalik (kestvus u. 60 min.)

1. Diktaat 2/4, 3/4, 4/4, 3/8 või 6/8 taktimõõdus.

2. Intervallide ja akordide kuulamine harmooniliselt koos lahendustega (8-10).

3. Intervallide ja akordide ehitamine ning lahendamine antud helistikus või antud noodist ja intervallide ning akordide määramine koos lahendusega (8-10).

4. Harmooniline järgnevus duuris või mollis 8 takti.

Suuline

1. Tundmatu harjutuse laulmine (transponeerimine).

2. Akordide laulmine õpetaja valikul.

3. Soovi korral loomuliku, harmoonilise ja meloodilise molli laulmine.

4. Intervallide laulmine.

5. Teooria

6. Harmoonilise järgnevuse laulmine.

7. Õpitud harjutuse laulmine.

**6. Muusikalugu**

Kursuse eesmärgid.

1. Kujundada õpilaste huvi muusika ajaloo õppimise ja selle teostamise vastu.
2. Anda kujutust muusikast kui kunsti liigist.
3. Laiendada õpilaste kultuursilmaringi.
4. Tutvuda muusika stiilide ja ajajärguga, rahvuslike traditsioonidega, muusikažanrite ja vormidega, muusikariistadega, terminoloogia ja ilmekuse vahenditega.
5. Sisendada professionaalse analüüsi oskust ja muusika tundmist.

III õppeaasta

Aine sisu:

Muusikalugu, selle seos teiste õppeainete ja meie kultuurieluga.

Mis on „muusika“?

Muusika väljendusvahendid: meloodia, rütm, tempo, dünaamika, tämber, register, kooskõla (harmoonia), faktuur.

Rahvamuusika, žanrid ja pillid.

Eesti rahvamuusika. Vanem ja uuem rahvalaul. Rahvapillid ja pillilood. Rahvatantsud.

Vokaalmuusika. Laulud. Rahvalikud laulud.

Ansamblid. Koorimuusika.

Instrumentaalmuusika. Sümfooniaorkestri pillid.

Instrumentaalansamblid ja orkestrid.

Programm-muusika

S. Prokofjev. Petja ja hunt. C. Saint-Saens. Loomade karneval.

A. Marguste. Punane raamat .A. Vivaldi. Aastaajad. E. Grieg. Süit Peer Gynt

M. Mussorgski. Pildid näituselt

IV õppeaasta

Muusikavormid.

Ühe- ja kahejaoline ülesehitus. Kolmejaoline vorm. Liht- ja liitvorm (kahe- ja kolmeosaline).

Variatsioonid.

Rondo.

Tantsud. Ajaloolised tantsud: pavaan, galjard, braanl; menuett, gavott, ekossees; polonees, masurka, krakovjakk, polka, boolero, taarda, valss, habaneera, tango.

Tantsusüit.

Ballett.

Muusika sõnalavastuses. Ooper.

V õppeaasta.

Muusika areng alates keskajast. Stiiliperioodid.

Keskaeg. Romaani ja gooti stiil. Gregooriuse laul.

Renessanss. Ajastu üldiseloomustus, võrdlus keskajaga.

Uued ilmalikud laulužanrid: ballata, madrigal.

Barokk. Ajastu üldiseloomustus, võrdlus renessansiga.

Concerto grosso.

Johann Sebastian Bach. Inventsioonid, prelüüdid ja fuugad (HTK).

Oreliteosed. Orelitokaata ja fuuga d-moll. Prantsuse suit c-moll

Klassitsism. Üldiseloomustus. Uue helikeele võrdlus barokiga. Uued žanrid.

Joseph Haydn.

Sümfoonia mõiste ja ülesehitus. Sonaat allegro vorm.

Sümfoonia nr. 103 Es-duur.

Sonaat D-dur.

Wolfgang Amadeus Mozart.

Sümfoonia nr. 40 g-moll.

Klaverisonaat k. 331 A-duur.

Serenaad "Väike öömuusika".

Ooper "Figaro pulm".

"Reekviemist" (nr. 1 "Requiem", nr. 2 "Dies irae", nr. 7 "Lacrymosa").

Ludvig van Beethoven.

Klaverisonaat op. 13 nr. 8 c-moll "Pateetiline". Klaverisonaat op. 27 nr. 2 cis-moll "Kuupaiste". Klaverisonaat op. 57 nr. 23 f-moll "Appassionata".

Sümfoonia nr. 5. Sümfoonia nr. 9 (katkend sümfoonia lõpust - kooriga).

VI õppeaasta

Romantism. Romantismi põhijooned kõikides kunstides.

Franz Schubert. Laululooming. Laulud "Forell", "Muusikale", "Ave Maria".

Ballaad "Metshaldjas".

Laulutsüklid. Kaunis Möldrineiu ("Rändamine", "Kuhu", "Kütt", "Mölder ja oja").

Talvine teekond ("Pärnapuu", "Kevadunelm", "Post", "Vares", Leierkastimees").

Sümfooniad. Sümfoonia nr. 8 ("Lõpetamata") 1. osa.

Fryderyk Franciszek Chopin.

Etüüdid. Etüüd op. 10 nr. 3 E-duur, nr. 12 c-moll. Etüüd op. 25 nr. 1 As-duur.

Prelüüdid. Prelüüd op. 28 nr. 15 Des-duur, op. 28 nr. 4 e-moll.

Poloneesid. Polonees op. nr. 1 A-duur, op. 53

Masurkad. Masurka op. 67 nr. 4 a-moll, op. 68 nr. 3 F-duur.

Valsid. Valss op. 67 nr. 2 Cis-duur, op. 64 nr. 1 Des-duur.

Robert Schumann. Klaverimuusika.

Klaveripalade tsükkel "Karneval" ("Eusebius", "Florestan", "Chiarina", "Davidsbündlerite marss"). Klaveripalade tsükkel "Lastestseenid" ("Unistus").

Edvard Grieg. Klaveripalad. Orkestrimuusika.

Kontsert klaverile ja orkestrile a-moll.

Soome muusika.

Jean Sibelius. Sümfooniline poeem "Finlandia".

"Kurb valss". Sümfoonia nr. 2 IV osa.

Baltimaade muusika

Läti muusika. Läti rahvamuusika.

Alfred Kalnin

Leedu muusika.

Mikalojus Ciurlionis.

Sümfooniline poeem "Mets". Sümfooniline poeem "Meri".

Vene muusika. Vene rahvamuusika.

Mihhail Glinka.

Orkestrimuusika. Sümfooniline fantaasia "Kamarinskaja". Kontsertavamängud "Aragoni hota", "Öö Madridis".

Ooperid. Ooperi "Ruslan ja Ludmilla" avamäng.

Vene muusikaelu 19. saj. II poolel.

Aleksander Borodin.

Ooper "Vürst Igor".

Sümfoonia nr. 2 h-moll "Vägilassümfoonia" I osa.

Modest Mussorgski.

Laulud "Kirp", "Hällilaul Jeromkale".

Nikolai Rimski-Korsakov.

Ooperid.

Sümfooniline süit "Šeherezade".

Pjotr Taikovski.

Klaveripalade tsükkel "Aastaajad" (2-3 pala).

Kontsert klaverile ja orkestrile nr. 1.

Sümfoonia nr. 5.

Ooperid. Ooper "Jevgeni Onegin".

Balletid. Numbrid ballettidest "Pähklipureja", "Uinuv kaunitar", "Luikede järv".

VII õppeaasta

Vene XX-saj. muusika.

Sergei Prokofjev. Balletid. Ballett "Romeo ja Julia"

Sümfooniad. Sümfoonia nr. 1 ("Klassikaline").

Dmitri Šostakovit.

Prelüüdid ja fuugad.

Sümfoonia nr. V.

Filmimuusika. (Romanss filmist "Kiin".)

Eesti rahvusliku muusikakultuuri tekkimine 19. saj. keskel.

Laulu- ja mänguseltsid, nende osatähtsus koorilaulu arengus.

Esimesed üldlaulupeod. J. W. Jannseni tegevus. Laulupidude repertuaar

Esimene eesti klaverikontsert. R. Tobiase "Kontsertpala".

H. Elleri. Sümfooniline poeem "Koit.

E. Tubin. Esimese eesti ballet "Kratt"

Rahvusliku koorilaulu areng - M. Saar ja C. Kreek.

Rahvamuusika kasutamine V. Tormise muusikas.

Uute muusikaväljendusvahendite areng 1960. aastateinstrumentaalmuusikas:

Neoklassitsism (E. Tamberg "Concerto grosso", J. Rääts "Kontsert kammerorkestrile", A. Pärt "Partita").

Kollaaž .Aleatoorika (J. Koha "Rondo"). Dodekafoonia (A. Pärt "Nekroloog").

Uusi jooni XX saj. II poolel sündinud heliloojate loomingus. L. Sumera, E.-S. Tüür jt.

Ülevaade eesti ooperi arengust. E. Aav, E. Kapp, V. Kapp, G. Ernesaks, E. Tamberg.